આપણી ફિલ્મોની વર્ષોથી ફિલોસૉફી રહી છે કે હીરો ભલે દસમી ફેલ હોય, પણ હિરોઇન તો તેને જુહી ચાવલા જેવી જ જોઈએ; પરંતુ એવું ન થાય તો? ખરેખરા દસમી ફેલ હીરોને એક્સ્ટ્રા લાર્જ સાઇઝની યુવતી સાથે લગ્ન કરવાનો વારો આવે તો? તો જનાબ, સર્જા‍ય ભેજાફ્રાય જેવી અફલાતૂન કૉમેડી લખી ચૂકેલા ડિરેક્ટર શરત કટારિયાની ફિલ્મ ‘દમ લગા કે હઈશા’. લગભગ શરૂઆતથી જ હવે આગળ શું થવાનું છે એની ખબર હોવા છતાં આ ફિલ્મના એકેએક સીન પર લાગેલો ઑથેન્ટિકનો સિક્કો એને એન્જૉયેબલ બનાવે છે. અને હા, ફિલ્મનું વજનદાર સરપ્રાઇઝ એલિમેન્ટ છે એની નવોદિત અભિનેત્રી ભૂમિ પેડણેકર.